පිටකොටුව හා ඒ අවට කුඩ්ඩන් සියලු දෙනා ‘සුද්දෝදනලා’ නොවෙති. බස් රථ තුළ වෙළෙඳාම් කරන වෙළඳුන් කොටස් දෙකකි. පළමු පිරිස ලංකා ගමනාගමන මණ්ඩලයේ අවසරය මත බස් ගාල තුළ වෙළෙඳාම් කරගෙන යන නිළ ඇඳුම් සහිත පිරිසයි. මොවුහු වංචාකරුවෝ නොවෙති. බසය කොළඹ නගර සීමාව තුළ වාහන තදබදයට හෝ මාර්ග සංඥා අතර හිරවූ විට ඒවාට ගොඩවී වතුර බෝතල රු100/- ට පොත් පහ හය අලෙවි කරන, කඩල, රටකජු, බුලත්විට ආදී දේ පිරුණු බේසමක් කරටගෙන සිටින අය මොනවාදෝ කුරුටු ගෑ තඹ පත් හෝ ලැමිනේට් කරන ලද බෞද්ධ හෝ ජාතික කොඩි මිටියක් රැගෙන බසය සිසාරා යන්නට එක තියුණු බැල්මක් හෙළා තරුණ තරුණියන් වෙත විශේෂයෙන් තරුණ ජෝඩු වෙත කිට්ටුකර, මචං මමත් උඹ වගේම කොල්ලෙක් උදව්වක් කරපං, යැයි පවසමින් ඇඟෙහි දැවටි දැවටී මුදලක් කඩාගැනීමට මාන බලන පිරිස දෙවන කණ්ඩායමයි. දවසේ ගතමනාව සොයාගෙන දරු පවුල් නඩත්තු කිරීමට වෙහෙසෙන උත්සහවන්තයින් මේ අතර සිටින නමුත් මින් වැඩි කොටස කුඩ්ඩන්ය. කිසිවෙකුහට වංචාකර මුදල් ඉපයීමක් නොකරන මොවුන් බොහෝවිට වතුර බෝතල, කුඩා දරුවන්ගේ කතා පොත් පින්තූර පොත් අලෙවි කර ලැබෙන මුදල කුඩු මාරයාට පුදකරති. පිටකොටුව අවට තිබෙන තොග වෙළෙඳසල්වලින් උදේම තමන්ට අවශ්‍ය දේ ලබාගන්නේ මොවුන් සවසට ගනුදෙනු බේරා ලාබය තමන් සතුකර ගනිති. ගතමනාව අඩු දිනවලදී දවල් මෙන්ම රාත්‍රි කාලයේදීද වෙෙළඳාම් කරගෙන යති.
දවල් මෙන්ම රාත්‍රි කාලයේදීද වෙෙළඳාම් කරගෙන යන්නේ කුමන දිනවලද?
ගතමනාව අඩු දිනවලදී